גיטין פרק ששי האומר

(גיטין סב,ב)

משנה:

האומר: "התקבל גט זה לאשתי" או "הולך גט זה לאשתי" - אם רצה (הבעל) לחזור – יחזור (דגט חוב הוא לה, ואין חבין לאדם אלא מדעתו ליעשות לו שליח לחובתו).

האשה שאמרה "התקבל לי גיטי" [והשליח קבל את הגט] - אם רצה לחזור [הבעל] - לא יחזור (כיון דאיהי שויתיה שליח, הרי הוא כידה, ונתגרשה מיד בקבלתו של זה);

לפיכך (כיון דאמרן '*אין יכול לחזור*' - אין לו תקנה לחזור אלא) אם אמר לו הבעל (לזה שעשתה אותו שליח לקבלה) "אי איפשי שתקבל לה (להיות כידה), אלא (שליח שלי תהא להוליכו לידה:) הולך ותן לה" - אם רצה לחזור (כל זמן שלא הגיע גט לידה) – יחזור (שאינה מתגרשת אלא מדעת המגרש, והרי אמר "לא יהא גט עד שיגיע גט לידה").

רבן שמעון בן גמליאל אומר: אף האומרת "טול לי גיטי" ('טול' - לשון קבלה הוא) - אם רצה לחזור לא יחזור.

גמרא:

אמר ליה רב אחא בריה דרב אויא לרב אשי (אהולך גט זה לאשתי קאי): טעמא (דקתני מתניתין '*יחזור*') - (דמיירי) דלא שויתיה איהי שליח לקבלה (ובעל לאו בר שוייה שליח לקבלה הוא, דהא חוב הוא לה, והכא הוא דקאמרינן '*יחזור*'); הא שויתיה איהי שליח לקבלה (וקאמר איהו "הולך") - רצה לחזור לא יחזור (דלא עקריה משליחותא דידה); שמע מינה 'הולך כזכי דמי' (ופלוגתא היא בפרק קמא (לעיל יד,א))!

לא! לעולם אימא לך 'הולך לאו כזכי דמי' (ואפילו שויתיה איהי שליח לקבלה ואמר לו איהו "הולך" - מיעקר עקריה משליחותא, ושוייה איהו שליח להולכה), ו"התקבל גט לאשתי" איצטריכא ליה (והאי דנקט מתניתין - בדלא שויתיה שליח - משום "התקבל" נקט לה, ד"התקבל" איצטריכא ליה לאשמועינן): דסלקא דעתך אמינא '(דאף על גב דלא שויתיה היא שליח,) הואיל ובעל לאו בר שויה שליח לקבלה הוא (אלא להולכה, ואיהו לא אמר "הולך") - אף על גב דמטא גיטא לידה - לא להוי גיטא (דהא לאו להולכה שוייה שליח ולקבלה נמי לא בר שוייה שליח הוא) – קא משמע לן (אפילו הכי כי מטא גט לידה מיהא מגורשת), ד("התקבל" דקאמר ליה) - "התקבל והולך" קאמר (דאדם יודע שאין לו שליחות לקבלה, ואיידי דתנא "התקבל" - תנא "הולך"; דהכי קאמר מתניתין: בין שאמר בעל בלשון קבלה בין שאמר בלשון הולכה - הוי שליח להולכה).

תנן: '*האשה שאמרה "התקבל לי גיטי" - אם רצה לחזור - לא יחזור*'; מאי, לאו (אתרוייהו מילי דתנא לעיל מינה קאי:) לא שנא אקבלה (כי אמר הבעל 'קבלה' ["התקבל גט זה לאשתי"]) לא שנא אהולכה (אי שויתיה איהי שליח לקבלה - מעיקרא לא יחזור, שמע מינה 'הולך כזכי דמי')?

לא, אקבלה.

תא שמע: '*לפיכך אם אמר לו הבעל "אי איפשי שתקבל לה, אלא הולך ותן לה" - אם רצה לחזור יחזור*' - טעמא דאמר "אי איפשי", הא לא אמר "אי איפשי" - אם רצה לחזור לא יחזור, שמע מינה הולך כזכי דמי!

דילמא ב"הֵילָך" (בהך סיפא לא תיתני "הולך ותן לה" אלא "הילך ותן לה", ד"הילך" ודאי הילך כדקאמרה היא, ואי לאו דאמר "אי אפשי" הוה ליה שליח לקבלה)!

פשיטא איש (זכר) הוי שליח (יכול ליעשות שליח לבעל) להולכה (כיון דאיתרבי שליחות מקרא מ'ושלחה' [דברים כד,א] - פשיטא דודאי זכר להולכה רבי), שכן בעל מוליך גט לאשתו (עליו להוליך גט לאשתו, ובמידי דאיהו כשר - שלוחו נמי כשר); ואשה (אחרת) (פשיטא לן) הויא שליח (לחברתה) לקבלה (מאחר דרבי קרא שליחות לקבלה מ'ושלחה מביתו' [דברים כד,א] קרי ביה ו'שָלחה'), שכן אשה (היא עצמה) מקבלת גיטה מיד בעלה; איש לקבלה והאשה להולכה מאי (מי אמרינן כיון דהוא עצמו לאו בר קבלה הוא - שאר זכרים נמי לאו בני קבלה נינהו, וכן לענין הולכה באשה)?

תא שמע: '*האומר "התקבל גט זה לאשתי" או "הולך גט זה לאשתי" - אם רצה לחזור – יחזור; האשה שאמרה "התקבל לי גיטי" - אם רצה לחזור לא יחזור*' – מאי, לאו בחד שליח (קאמר, דבין אמר ליה בעל "הולך", בין אמר ליה "התקבל" - הוי שליח להולכה; ואי אמרה ליה איהי מעיקרא לההוא "התקבל" הוי שליח לקבלה), ושמע מינה: כשר לקבלה כשר להולכה (ההוא דאכשר להיות שליח לבעל להולכה - מכשר להיות שליח לאשה לקבלה)!

לא, בשני שלוחין (והכי קאמר: הבעל שאמר לאיש - בין "התקבל" בין "הולך" - לשון הולכה היא; והאשה שאמרה לחברתה "התקבל[י]", ונְתָנוֹ לה הבעל [את הגט] - אם רצה לחזור לא יחזור; ולאו אשליח דרישא קאי).

תא שמע: '*לפיכך אם אמר לו הבעל "אי איפשי שתקבל לה, אלא הולך ותן לה" - אם רצה לחזור יחזור*' והא הכא דחד שליח הוא (לההוא דאמרה ליה איהי "התקבל" אמר ליה איהו "אי איפשי שתקבל אלא הולך"), ושמע מינה כשר לקבלה כשר להולכה!

פשוט מינה (כלומר: מתרתי בעיין דבעינן לעיל - חדא מצית למפשט מינה): איש הוי שליח לקבלה (דאיכא למימר מתניתין באיש קמיירי, דכשר אף לקבלה), שכן (ודין הוא, שהרי מצינו שהוא ראוי לקבלה:) אב מקבל גט לבתו קטנה (שהתורה זכתה לו לקבל קידושיה, כדילפינן בכתובות (מו,ב) מ'ויצאה חנם אין כסף', ולקבל את גיטה - דכתיב 'ויצאה והיתה לאיש': איתקש יציאה להויה; הלכך בשליחות נמי כשר); (אבל) אשה להולכה (אכתי) תיבעי לך.

מאי?

אמר רב מרי: תא שמע [גיטין פ"ב מ"ז]: '*אף הנשים שאין נאמנות לומר מת בעלה* (חמותה, ובת חמותה, צרתה, ויבמתה, ובת בעלה) *- נאמנות להביא את גיטה*' והתם הולכה היא (דקתני '*להביא*')!

אמר רב אשי: מסיפא נמי שמע מינה, דקתני סיפא: '*האשה עצמה מביאה את גיטה ובלבד שהיא צריכה לומר "בפני נכתב ובפני נחתם"*' ואוקימנא (בפרק ~~קמא~~ שני (דף כד,א)) בהולכה (מדקתני '*צריכה לומר "בפני נכתב"*', והוינן בה: 'מכי מטא גיטא לידה - איגרשה לה!' ומתרצינן: 'דאמר לה "הוי שליח להולכה עד דמטית התם"') - שמע מינה.

איתמר: '(האשה שאמרה לשלוחה:) "הבא לי גיטי", ו(הוא אומר לבעל:) "אשתך אמרה: 'התקבל לי גיטי'", והוא (הבעל) אמר (לו [לשליח]) "הילך כמה שאמרה": אמר רב נחמן אמר רבה בר אבוה אמר רב: אפילו הגיע גט לידה - אינה מגורשת (כדמפרש ואזיל) - שמע מינה (דמאן דאמר לשליח "הילך כמה שאמרה משלחך") אדיבורא דידיה קא סמיך (אדעתא דדיבורא דשליח קאמר ליה האי "הילך כמה שאמרה", דמהימנת לי דשליח לקבלה את; הילכך אינה מגורשת! דכי יהב בעל ניהליה - אדעתא דשליחות קבלה יהיב ניהליה, ולאו אדעתא דהולכה, ושליח לקבלה לא הוי! ותפשוט מינה בעיא דאיבעיא לן בבא מציעא ב'השוכר את האומנין': אדיבורא דשליח סמיך), דאי אדיבורא דידה קא סמיך (והכי קאמר ליה: אנא לא ידענא, אלא כדאמרה איהי מסרנא ליה ניהלך) - מכי מטי גיטא לידה מיהא תיגרש (דהא בעל נמי שליח להולכה שוייה)!

אמר רב אשי: הכי? השתא:

(גיטין סג,א)

בשלמא אי איתמר איפכא: (אמרה ליה היא:) "התקבל לי גיטי" ו(הוא אמר לבעל:) "אשתך אמרה 'הבא לי גיטי'" והוא (ובעל) אמר (ליה) "הילך כמה שאמרה", ואמר רב נחמן אמר רבה בר אבוה אמר רב: 'כיון שהגיע גט לידו - מגורשת' (איכא למיפשט בעיין מדרב נחמן:) אלמא אדיבורא דידה הוא דקא סמיך (דאי אמר רב נחמן עלה: 'משיגיע גט לידו מגורשת' איכא למיפשט דאדיבורא דידה סמיך, ולא הימניה [הבעל לשליח], אלא תלה בדעתה, ומסריה ניהליה בתורת קבלה); אי נמי (הוה אמר רב נחמן עלה: 'משיגיע גט) לידה (מגורשת)'- (פשטינן מינה) אדיבורא דידיה קא סמיך (והימניה דהכי אמרה, ומסריה לידיה בתורת הולכה); אלא הכא (השתא דאמר רב נחמן 'אינה מגורשת' ליכא למיפשט דטעמא משום דסמך אדיבוריה דשליח הוא) - (דאי נמי אדיבורא דידה סמיך, ושויה שליח להולכה - אשמועינן רב נחמן דשליח גופיה לאו בתורת הכי קבליה, דלא ניחא ליה בטירחא דהולכה) משום דעקריה שליח לשליחותיה לגמרי הוא, דאמר "שליח לקבלה הוינא (אפשי להיות), להולכה לא הוינא (אי אפשי להיות)" (הלכך אי נמי אמליך ואמטייה ניהלה - לאו גיטא הוא, דמעיקרא לא קבל עליו להיות שליח לבעל להוליך)!

אמר רב הונא בר חייא: תא שמע (תיובתא לרב נחמן): '*האומר "התקבל גט זה לאשתי" או "הולך גט זה לאשתי" - רצה לחזור – יחזור*'; טעמא דרצה, הא לא רצה (ואמטייה לידה) - הוי גט (מגורשת), ואמאי? הא בעל לאו בר שויא שליח לקבלה הוא (ואיהו בתורת קבלה יהביה)! אלא (על כרחיך משום ד)אמרינן: '(אף על גב דלא יהביה אלא בתורת קבלה - כיון דאמטייה לידה מיגרשה משום) כיון שנתן עיניו לגרשה - מימר אמר "תיגרש כל היכי דמגרשה (לכי מתיידע ליה דלא מצי לשוייה שליח לקבלה - ניחא ליה דליהוי שליח להולכה)" - הכא (גבי מילתיה דרב נחמן) נמי (אף על גב דההיא שעתא לא נעשה שליח להולכה) כיון שנתן עיניו לגרשה מימר אמר "תיגרש כל היכי דמגרשה (מיהו לכי מימליך ואמטייה מינח ניחא ליה לבעל והוי שלוחו להולכה)"!

הכי? השתא: התם אדם יודע שאין שליחות לקבלה וגמר ונתן לשם הולכה (ו"התקבל" דקאמר ליה – "התקבל והולך" קאמר, ולא טעמא כדקאמרת הוא, דהיכא דשני ניהוי שליחות), (אבל) הכא טעי (בעל, כסבור שהיא עשאתו שליח לקבלה, דסמך אדיבוריה, ולא יהביה ניהליה אלא לשם קבלה). (ולרב אשי נמי - דאוקי טעמא דרב נחמן משום דמעיקרא עקריה שליח לשליחותיה - שפיר מיתרצה בהכי, כדתרצינן דטעמא דמתניתין: משום ד"התקבל והולך" קאמר, ומתחילה נעשה שלוחו; ולא איצטריכא למינקט 'הכא טעי' אלא אליבא דלישנא קמא, דקא סלקא דעתין טעמא דרב משום דאדיבורא דידיה סמיך הוא.)

אמר רבא: תא שמע: '*קטנה שאמרה "התקבל לי גיטי" אינו גט עד שיגיע גט לידה*' (שאין הקטן עושה שליח, הילכך לאו שלוחא דידה הוא אלא שלוחו דידיה הוא); כי מטי גיטא לידה מיהא מגרשה, ואמאי? והא לאו שליח להולכה שוייה! אלא אמרינן 'כיון שנתן עיניו לגרשה מימר אמר "תיגרש כל היכי דמגרשה" - הכא נמי כיון שנתן עיניו לגרשה מימר אמר "תיגרש כל היכי דמגרשה"!

הכי? השתא: התם אדם יודע שאין שליחות לקטן (ואין זה שליח לקבלה) וגמר ונתן לה לשום הולכה דידיה; הכא טעי.

תא שמע [תוספתא גיטין פ"ד ה"ב [ליברמן]]: '*"הבא לי גיטי"* [אמרה האשה]*, ו"אשתך אמרה:* (גרסינן בכולהו) *'התקבל לי גיטי'"* [אמר השליח]; "התקבל לי גיטי" [אמרה האשה] *ו"אשתך אמרה: 'הבא לי גיטי'"* [אמר השליח]*, והוא* [הבעל] *אמר* [לשליח]*: "הולך ותן לה" "זכי לה" ו"התקבל לה"* (אחד מכל הלשונות הללו אמר לו) *- רצה לחזור – יחזור* (מפרשינן לה ואזלינן)*; משהגיע גט לידה – מגורשת*'; מאי, לאו - קבלה אקבלה והולכה אהולכה (*"זכי והתקבל"* דקתני - קאי א*"אשתך אמרה 'התקבל'"*, ו*"הולך ותן לה"* דקתני - קאי א*"אשתך אמרה 'הבא'"*, וקתני בתרוייהו '*משיגיע גט לידה – מגורשת*', **ותיובתא דרב נחמן מקבלה אקבלה**: דקתני *"הבא לי גיטי" ו"אשתך אמרה התקבל" והוא אומר "התקבל"* - דבהדיא יהביה ניהליה בתורת קבלה, ובעל לאו בר הכי הוא, ואיהי נמי לא שויתיה, וקתני דהוי מיהא שליח להולכה, דכיון שנתן עיניו לגרשה כו', כדלעיל, וכל שכן היכא דאמר לו "הילך כמה שאמרה", דאיכא למימר לאו אדיבוריה סמך אלא בדעתה תלה, ושוייה נמי שליח להולכה)?

לא! קבלה (דקתני '*"זכי לה" ו"התקבל לה"*) (קאי) אהולכה (א*"אשתך אמרה 'הבא לי'"*, דאיהי נמי שליח לקבלה שויתיה, שהרי אמרה לו "התקבל"! ולקמיה פריך: אם רצה לחזור אמאי יחזור?) והולכה (דקתני *"הולך ותן לה"*) אקבלה (א*"אשתך אמרה 'התקבל'"*).

אי קבלה אהולכה - מכי מטי גיטא לידיה (דשליח) לאלתר ליהוי גיטא (תיגרש, דהא תרוייהו שליח לקבלה שוייה, ואמאי אם רצה לחזור יחזור?) - שמעת מינה דאדיבורא דידיה (דשליח) קא סמיך (כלומר: תיפשוט מדקתני '*יחזור*' - דאדיבורא דידיה סמיך, ואיהו אמר ליה *"אשתך אמרה 'הבא לי'"*, והא הימניה, ו*"התקבל"* דקאמר ליה – "התקבל והולך" קאמר, דהכי נמי אוקימנא לעיל; דאי אתמר דרב נחמן איפכא: *"התקבל לי גיטי" ו"אשתך אמרה הבא" והוא אמר "הילך כמה שאמרה"*, ואמר רב נחמן '*משיגיע גט לידה – מגורשת*' הוה פשטינן מיניה דאדיבורא דשליח סמיך)!

הכי? השתא: התם קאמר ליה "הילך כמה שאמרה" (הא דאמרן לעיל, דאי אתמר דרב נחמן איפכא: כי הא דהכא '*"התקבל לי גיטי" ו"אשתך אמרה "הבא לי גיטי", והוא אמר "הילך כמה שאמרה"*' והוה אמר רב נחמן דכשיגיע גט לידה - הוא דהויא מגורשת - הוה פשטינן מיניה דאדיבורא דידיה סמיך, דהא קאמר ליה "הילך כמה שאמרה"; וכיון דלא מיגרשה בקבלה דהאי [בקבלת השליח] איכא למיפשט מינה בעיין ד'השוכר', דאיבעיא לן בכי האי גוונא, דהאי "כמה שאמרה" דקאמר - הכי קאמר לה: מהימנת לי דהכי קאמרה, ובתורת הולכה יהביה ניהליה), הכא (דקאמר ליה *"זכי והתקבל"*) מי קאמר ליה "הילך כמה שאמרה" (דתיפשוט בעיין ד'השוכר' מינה? הא דקתני הכא '*יחזור*' - משום דכיון דאמר ליה "שליח להולכה עשאתני אשתך" ואיהו אמר ליה "התקבל" - אדם יודע שאין עושה שליח לקבלה, ו"התקבל והולך" קאמר; אבל אי אמר לו "הילך כמה שאמרה" - אימא לך דאדיבורא דידה סמיך, ולא הימניה, ובדעתה תלה, ואם רצה לחזור - לא יחזור דתרוייהו שליח לקבלה שוינהו)?

תנו רבנן: '*"התקבל לי גיטי" ו"אשתך אמרה התקבל לי גיטי" והוא אומר "הולך ותן לה", "זכי לה", ו"התקבל לה" - רצה לחזור - לא יחזור* (קסבר הולך כזכי דמי)*; רבי נתן אומר: "הולך ותן לה" - רצה לחזור יחזור, "זכי לה" ו"התקבל לה" - רצה לחזור לא יחזור; רבי אומר: בכולן, אם רצה לחזור - לא יחזור, אבל אם אמר לו "אי איפשי שתקבל לה, אלא הולך ותן לה"* (גלי דעתיה ד"הולך" דקאמר ליה - לאו "זכי" הוא) *רצה לחזור יחזור.*'

רבי היינו תנא קמא?

איבעית אימא: "אי איפשי" אתא לאשמועינן, ואיבעית אימא: הא קא משמע לן: מאן תנא קמא? – רבי.

איבעיא להו: 'הילָך' לרבי נתן - כזכי דמי או לאו כזכי דמי?

תא שמע: '[הבעל] *האומר "התקבל גט זה לאשתי", או "הולך גט זה לאשתי" - רצה לחזור יחזור; האשה שאמרה "התקבל לי גיטי"* (כלומר: ואם אמרה לו מתחלה האשה "התקבל" וּנְתָנוֹ ליה הבעל באחת משתי לשונות הללו) *רצה לחזור לא יחזור*'

(גיטין סג,ב)

מאי לאו – ב"הילך", ורבי נתן (דפליג ב"הולך" ומודה ב"הילָך")?

לא, ב"הולך", ורבי.

תא שמע (משנתינו היא): '*לפיכך אם אמר לו הבעל "אי אפשי שתקבל לה, אלא הולך ותן לה" רצה לחזור יחזור*'; טעמא דאמר "אי אפשי", הא לא אמר "אי אפשי" רצה לחזור לא יחזור - מאי לאו ב"הילך" (תנן במתניתין) ורבי נתן?

לא ב"הולֵך", ורבי.

תא שמע: '*"הולך גט זה לאשתי" רצה לחזור – יחזור; "הילך גט זה לאשתי" - רצה לחזור לא יחזור*'; מאן שמעת ליה דאמר ב"הולך" רצה לחזור – יחזור? - רבי נתן, וקאמר ב"הילך" רצה לחזור לא יחזור! שמע מינה: "הילָך" - כזכי דמי!

שמע מינה.

אתמר: [אמרה האשה] "התקבל לי גיטי", ו[אמר השליח ]"אשתך אמרה 'התקבל לי גיטי'", והוא [הבעל] אומר "הולך ותן לה" - אמר רבי אבא אמר רב הונא אמר רב: נעשה שלוחו ושלוחה [או שלוחה, ואיען המצב ברור], וחולצת (אם מת הבעל קודם שהגיע גט לידה - חולצת ולא מתייבמת).

למימרא דמספקא ליה לרב אי "הולך" כזכי דמי אי לאו כזכי דמי (ונתגרשה בקבלתו של זה אי לאו כזכי)? והא אתמר '"הולך מנה לפלוני, שאני חייב לו"' אמר רב 'חייב (המשלח) באחריותו (שהרי לא צוהו המלוה לשולחו), ואם בא לחזור - אינו חוזר (אלמא כזכי דמי)'?

התם ספק ממונא לקולא (והמוציא מחבירו ידו על התחתונה, לפיכך אינו חוזר), הכא ספק איסורא לחומרא.

אמר רב: אין האשה עושה שליח לקבל לה גיטה מיד שליח בעלה, ורבי חנינא אמר: אשה עושה שליח לקבל לה גיטה מיד שליח בעלה.

מאי טעמא דרב?

איבעית אימא: משום בזיון דבעל (כסבור "קלותי בעיניה, שאינה מקבלתו בעצמה" דאילו כי עבדא לקבל מיד הבעל אין כאן חשש בזיון, דהא ידע ולא קפיד), איבעית אימא: משום חצרה הבא לאחר מיכן (לאחר שנתן לה הבעל הגט בחצר של אחרים - קנאתו [את החצר כאשר הגט בתוכו], דההוא לאו גיטא הוה, דבעינן 'ונתן בידה' [דברים כד,א] או בחצרה דאיתרבאי מ'ידה', וזה [החצר] - בשעה שנתן - לא היה החצר שלה, וגזרינָן שלא יקבל שליח האשה מיד שליח בעלה משום דדמי להא שקדם הבעל ומסרו ליד שליח ואחר כך עשתה היא שליח לקבלוֹ, ואתו נמי למימר חצר הוי שליח הבעל, וכשקנאתו היא - נעשה החצר עצמו שלוחה).

מאי בינייהו (בין הני תרי לישני)?

איכא בינייהו דקדמה איהי ושויה שליח מעיקרא (ד'ידה' קודֵם שמסר הבעל ליד שלוחו, דהשתא לא דמי לחצר הבא לאחר מיכן).

ההוא גברא דשדר לה גיטא לדביתהו; אזל שליחא אשכחה כי יתבה וקא לישא, אמר לה "הילך גיטך"; אמרה ליה "ליהוי בידך (ותהיה אתה שלוחי לקבלה)".

אמר רב נחמן: אם איתא לדרבי חנינא (אם הייתי יודע שהלכה כמותו) – עבדי בה (בהא מילתא) עובדא (עבידנא עובדא כוותיה ואמינא 'מגורשת', ולא חיישינן לחצרה הבאה לאחר מיכן).

אמר ליה רבא: ואם איתא לדרבי חנינא עבדת בה עובדא? הא לא חזרה שליחות אצל הבעל? (שליח שחזר ונעשה שליח למי שנשתלח לו - ניתק משליחות הראשון עד שלא היה לו שהות [אפשרות] לחזור אצל שולחו ולומר "עשיתי שליחותך" [שהרי לא מסר לה], ושליחות שאינה ראויה לחזור ולהגיד אינה שליחות.)

שלחוה לקמיה דרבי אמי. שלח להו: לא חזרה שליחות אצל הבעל; ורבי חייא בר אבא אמר: נתיישב בדבר (נעיין בה עד שיתיישב דעתנו להשיב כהלכה).

הדור שלחוה קמיה דרבי חייא בר אבא (לאחר ימים לדעת מה נתיישב בדבר), אמר: כל הני שלחו לה ואזלי (כל אלו פעמים חוזרים ושולחים)!? כי היכי דמספקא להו לדידהו הכי נמי מספקא לן לדידן: הוי דבר שבערוה (שנולד בו ספק בבית המדרש), ודבר שבערוה חולצת (ולא מתייבמת אם מת).

הוה עובדא (כי האי גוונא) ואצרכה רב יצחק בר שמואל בר מרתא גט (אחר משום דלא חזרה שליחות) וחליצה.

תרתי (בתמיה: אם גט למה חליצה)?

גט מחיים (אם באת לינשא מחיים צריכה גט שני) וחליצה לאחר מיתה (אם מת ולא נתן לה גט).

ההיא דהוו קרו לה 'נפאתה' (כך שמה), אזול סהדי (שאמר להם בעל "כתבו גט ותנו לה") כתוב 'תפאתה' (טעו בשמה). אמר רב יצחק בר שמואל בר מרתא משמיה דרב: עשו עדים שליחותן (לגט אחד עשאם שלוחים ועדים, והרי כתבו גט אחד, ואינן שלוחים עוד לחזור ולכתוב גט כשר).

מתקיף לה רבה: מי קאמר להו 'כתובו חספא והבו לה'?

אלא אמר רבה: ודאי - אי כתוב סהדי גיטא מעליא, ואבד (קודם שנתנוהו לה) - עשו עדים שליחותן (ואינן רשאין לכתוב גט שני וליתן לה, שהרי כבר כתבו גט כשר).

מתקיף לה רב נחמן: מי קאמר להו 'כתבו ואנחוה בכיסייכו'?

אלא אמר רב נחמן: כותבין ונותנין אפילו מאה פעמים[[1]](#footnote-1).

בעא מיניה רבא מרב נחמן: "כתבו ותנו לשליח (שלי שמיניתי)", (וכן עשו, ואבד בדרך) מהו? סלוקי סליק להו (מי אמרינן עשו כל שליחותם ונסתלקו)? או דילמא (האי נמי עד שיבא גט לידה ותתגרש עשאן שלוחין לכתוב), (אלא) לטירחא דידהו חייש (שלא להטריחם בהולכה)?

אמר ליה רבינא לרב אשי: ויוליך לה מהו (אם תימצי לומר בהך, דלא אמר אלא 'כתבו ותנו לשליח', והם כתבו ונתנו לו, ואבד - דעשו שליחותם, דהא כל מה שצום גמרו ועשו - הכא מאי? מי אמרינן 'כיון דאמר כתבו ותנו לשליח ויוליך לה' עשאן שלוחים לחזור ולכתוב עד שיגיע לידה, לכך פירש להם כל כך? או דלמא לא שנא)?

תיקו.

רבן שמעון בן גמליאל אומר: אף האומרת "טול לי גיטי" - אם רצה לחזור - לא יחזור:

תנו רבנן: '*"טול לי", ו"שא לי", ו"יהא לי בידך" - כולן לשון קבלה הן.*'

משנה:

האשה שאמרה "התקבל לי גיטי" (והוא חזר ואמר "קבלתי") - צריכה (להביא לפנינו) שתי כיתי עדים: שנים שאומרים "בפנינו אמרה (לו לקבלוֹ)" ושנים שאומרים "בפנינו קבל וקרע" (ובגמרא פריך: למה לו למיקרעיה); אפילו הן הראשונים והן האחרונים (שהשנים שאמרה בפניהם - הן עצמן ראו כשקבלו),

(גיטין סד,א)

[המשך המשנה]

או אחד מן הראשונים ואחד מן האחרונים ואחד (שלישי שנעשה עד בזו ובזו) מצטרף עמהן.

גמרא:

איתמר: (גט שנתון ביד שליש:) בעל אומר "לפקדון (נתתיו בידך)" ושליש אומר "לגירושין (נתת לי, שהייתי שלוחה לקבלה ונתגרשה בקבלתי)", (והאיש והאשה יחד בעיר) - מי נאמן?

רב הונא אמר: בעל נאמן, ורב חסדא אמר: שליש נאמן:

רב הונא אמר בעל נאמן - דאם איתא דלגירושין יהביה ניהליה לדידה - הוה יהיב לה ניהלה; ורב חסדא אמר שליש נאמן - דהא הימניה (כשמסרו בידו)!

מתיב רבי אבא: '*הודאת בעל דין כמאה עדים דמי, ושליש נאמן משניהם; כיצד? - זה אומר "כך" וזה אומר "כך" - שליש נאמן*'!?

שאני ממון דאיתיהיב למחילה (שאם מחלו - מחול; הלכך שליש נאמן, דכיון שהאמינו ומסר בידו - נתרצה בהבטחתו עליו למחול על ממונו, ולהאמין כל מה שיאמר; אבל במילתא דאיסורא - אין בידו להאמין).

והא תניא '*וכן לגיטין*'?

גיטי ממון (שאין 'גט', אלא לשון שטר).

והתניא '*וכן לשטרות*'?

מידי גבי הדדי תניא ('*וכן לגיטין*', '*וכן לשטרות*' דנימא מדהא לשטרות דממון - קמייתא לגיטי נשים? הני - תרי תנאי נינהו, ותרוייהו בממון איירי [ואחד מסר דבריו בלשון 'שטרות' ואחד מסר את אותה הלכה בלשון 'גט', ושניהם לגיטי ממון התכוונו])?

תנן: '*האשה שאמרה "התקבל לי גיטי" צריכה שתי כיתי עדים: שנים שיאמרו "בפנינו אמרה" ושנים שיאמרו "בפנינו קבל וקרע"*' – ואמאי (ואמאי בעי עדים כלל, לא בקבלה ולא באמירה)? ליהמניה לשליש (אלא באמירתו בלבד להימניה, דהא הימניה בעל)?

מי קא נפיק גיטא מתותי ידיה (בפנינו להראותו לנו) דליהמניה (הא קרעו!)? (ואף על פי שהקרעים בידו בפנינו - אין שליש אלא אם כן השלישית בידו; דמיגו דאי בעי הוה עביד ביה מאי דקאמר - נאמן נמי על אמירתו, אבל זה שקרעו - אין בידו למוסרו בידה.)

תינח '*אמרה*'; '*קיבל*' למה לי (למה לי לאתויי עדים שראוהו מקבלו מיד הבעל? הרי הוא בידו בפנינו, והא ודאי קבליה)?

אמר רב: הא מני – רבי אלעזר היא, דאמר עדי מסירה כרתי (דאמר אין גט כשר בלא עדי מסירה).

'*קרע*' למה לי (כלומר למה לי למקרעיה)?

אמר רב יהודה אמר רב: בשעת הגזירה (שעת גזרת המלכות הוה, שגזרו על המצות) שנו.

אמר רבה: ומודה רב הונא, דאי אמרה איהי "לדידי אמר לי שליש דלגירושין יהביה ניהליה" – מהימנא.

מי איכא מידי דשליש גופיה לא מהימן ואיהי (כי אמרה משמיה) מהימנא?

אלא: אי אמרה "קמאי דידי לגרושין יהביה ניהליה" – מהימנא: מיגו דאי בעיא אמרה "לדידה יהביה ניהליה בעל".

בעל אמר "לגירושין (נתתיו לשליש למוסרו לה)", ושליש אומר "לגירושין" והיא אומרת "נתן לי ואבד" - אמר רבי יוחנן: הוה דבר שבערוה, ואין דבר שבערוה פחות משנים.

ואמאי? וליהימניה לשליש?

מי קא נפיק גיטא מתותי ידיה דלהימניה?

ולהימניה לבעל, דאמר רב חייא בר אבין אמר רבי יוחנן: 'בעל שאמר "גירשתי את אשתי" – נאמן' (דמה לו לשקר הרי בידו לגרשה)?

מי קאמר "גירשתי" (שליח להולכה הוא דעבד [והבעל אינו יודע מה עשה השליח])?

ולימא (כיון דבעל נאמן דמסריה להאי על מנת לגרשה, נימא) 'חזקה שליח עושה שליחותו', דאמר רבי יצחק: האומר לשלוחו "צא וקדש לי אשה" סתם, ומת שלוחו - אסור בכל הנשים שבעולם, חזקה שליח עושה שליחותו (שמא זו קרובת ארוסתו שקדש לו שלוחו היא, אל אם כן חזר שלוחו לומר לו "פלונית קדשתי לך" או "לא קדשתי לך שום אשה")!

(גיטין סד,ב)

הני מילי לחומרא (כי הא דרבי יצחק), אבל לקולא לא.

וליהמנה לדידה מדרב המנונא, דאמר רב המנונא: 'האשה שאמרה לבעלה "גירשתני" נאמנת, חזקה אין האשה מעיזה פניה בפני בעלה'?

הני מילי היכא דליכא דקא מסייע לה, אבל היכא דמסייע לה - מעיזה ומעיזה.

משנה:

נערה המאורסה, היא ואביה (או היא או אביה) מקבלין את גיטה (היא - יש לה יד, דהא גדולה היא; ואביה נמי זכאי לקבלו; ומכל מקום יד דידה כדקיימא קיימא, דהא גדולה היא, ואם היתה יתומה - היא מהוה את עצמה [מקבלת קידושין], והיא מקבלת את גיטה, והשתא נמי לא שנא).

אמר רבי יהודה: אין שתי ידים זוכות כאחת, אלא אביה מקבל את גיטה בלבד; וכל שאינה יכולה לשמור את גיטה אינה יכולה להתגרש.

גמרא:

במאי קמיפלגי?

רבנן סברי ידא יתירתא זכי לה רחמנא, ורבי יהודה סבר: במקום אביה - יד דילה לאו כלום היא (דלגמרי אוקמה רחמנא ברשותיה כל ימי נערות, אלא אם כן ניסת).

וכל שאינה יכולה לשמור את גיטה:

תנו רבנן: '*קטנה היודעת לשמור את גיטה – מתגרשת, ושאינה יודעת לשמור את גיטה - אינה מתגרשת* (דכתיב 'ושלחה מביתו' [דברים כד,א]: מי שמשלחה ואינה חוזרת, יצתה זו שמשלחה וחוזרת. הכי דרשינן לה ביבמות בפרק 'חרש שנשא' (קיג,ב); הלכך אפילו בקבלת אביה אינה מתגרשת)*; ואיזו היא 'קטנה יודעת לשמור את גיטה'? כל שמשמרת גיטה ודבר אחר*'.

מאי קאמר?

אמר רבי יוחנן: הכי קאמר: כל שמשמרת דבר אחר מחמת גיטה (שאם אבדה גיטה משמרת דבר אחר שאינו דומה לו, וסבורה שהוא גיטה).

מתקיף לה רב הונא בר מנוח: הא - שוטה בעלמא היא (ואין לך משלחת וחוזרת יותר ממנה, דמדלא קתני 'שמשמרת שטר אחר' - מכלל דלאו שטר הוא אלא מידי דלא דמי ליה)!

אלא אמר רב הונא בר מנוח משמיה דרב אחא בריה דרב איקא: כל שמבחנת בין גיטה לדבר אחר.

אמר רב יהודה אמר רבי אסי: צרור וזורקו, אגוז ונוטלו (קטן שנותנין לו צרור וזורקו וכשנותנין לו אגוז נוטלו) - זוכה לעצמו ואין זוכה לאחרים (אם זיכה אדם לחברו דבר על ידי אותו קטן שמסר בידו החפץ ואמר זכה בחפץ זה לפלוני - לא זכה, ואם בא הנותן לחזור - חוזר); חפץ ומחזירו לאחר שעה (כשתובעין אותו ממנו) זוכה בין לעצמו ובין לאחרים (ומדרבנן).

כי אמריתה קמיה דשמואל, אמר לי: דא ודא אחת היא (שתי תקנות אלו דינן שוה).

מאי 'דא ודא אחת היא' (שניהם לזכות או שניהם שלא לזכות)?

אמר רב חסדא: אחד זה ואחד זה זוכה לעצמו ואין זוכה לאחרים.

מתיב רב חיננא וורדאן (מאנשי וורדניא - מקום) [עירובין פ"ז מ"ו]: '*כיצד משתתפין במבוי* (להיות כל החצרות מוציאין לתוכו ויטלטלו בכולן)*? - מניח את החבית* (שהיין בתוכה לשיתוף דסתם שיתוף ביין)*, ואומר "הרי זו לכל בני המבוי" ומזכה להם על ידי בנו ובתו הגדולים, ועל ידי עבדו ושפחתו העברים*'

האי '*שפחה*' - היכי דמי? אי דאתיא שתי שערות - מאי בעיא גביה (הרי היא יוצאת בסימנין)? אלא לאו דלא אתיא שתי שערות, וקתני '*זוכה לאחרים*'?

שאני שיתופי מבואות – דרבנן (דמדאורייתא אין אסור להכניס ולהוציא אלא מרשות היחיד לרשות הרבים).

אמר רב חסדא: אישתיק וורדאן (נאלם שלא השיב תשובה על תירוץ זה).

מאי הוה ליה למימר?

'כל דתקון רבנן

(גיטין סה,א)

כעין דאורייתא תקון.'

ואידך?

כי אמרינן 'כל דתקון רבנן כעין דאורייתא תקון' - במילתא דאית לה עיקר מן התורה, אבל מילתא דלית לה עיקר מן התורה – לא.

מתיב רב אויא [דומה למשנה מעשר שני פ"ד מ"ד]: '*מערימין על מעשר שני* (לפדותו בלא חומש; שאדם מוסיף חומש כשפודה את מעשר שני שלו, ואינו מוסיף חומש על של אחרים אם קונהו מחבירו)*; כיצד? - אומר אדם לבנו ובתו הגדולים, לעבדו ושפחתו העברים: "הא לכם מעות הללו ופדו בהן מעשר שני זה"* (ממנו, דהוו להו אחרים לגביה, והם סמוכים על שולחנו, ושלהם שלו, שהם חוזרים ונותנים לו) *ואוכלו בלא חומש.*' האי שפחה - היכי דמי? אי דאתיא שתי שערות - מאי בעיא גביה? אלא לאו דלא אתיא שתי שערות?

הכא במאי עסקינן? במעשר בזמן הזה, דרבנן.

ואמה העבריה בזמן הזה מי איכא? והתניא: '*אין עבד עברי נוהג אלא בזמן שהיובל נוהג* (דבעינן ואיש אל משפחתו תשובו (ויקרא כה,י))?

אלא בעציץ שאינו נקוב, דרבנן.

אמר רבא: שלש מדות בקטן (שלש מדות חלוקות בזכיית קטן):

1. צרור וזורקו אגוז ונוטלו - זוכה לעצמו ואין זוכה לאחרים, וכנגדן בקטנה (חשיב לה 'יודעת לשמור קידושיה') מתקדשת (בקידושי אִמָהּ או אחיה לדעתה, או בקבלת עצמה אם יתומה היא) למיאון (שצריכה למאן, ואינה יוצאה בלא מיאון, דתנן ביבמות (פ"יג מ"ב; דף קז,ב): '*כל תינוקת שאינה יכולה לשמור קדושיה - אינה צריכה למאן*'; וזו יודעת לשמור היא);

*2. הפעוטות* (תנן ב'הניזקין' (גיטין פ"ה מ"ז; דף נט,א)) *מקחן מקח וממכרן ממכר במטלטלין* (ופרשינן כבר שית כבר תמני), וכנגדן בקטנה (משהגיעה לימים הללו – 'משלחה ואינה חוזרת' קרינא בה) מתגרשת בקידושי אביה (ומתגרשת בקבלת עצמה אפילו קיבל בה אביה קידושין ומת, ואף על פי שקידושיה קידושין מן התורה);

3. הגיעו לעונת נדרים - נדריהן נדר והקדשן הקדש (שנה אחת לפני נערותה - נדריה נבדקין, כדתנן במסכת נדה (מה,ב): בת אחת עשרה שנה ויום אחד - נדריה נבדקין, ואם ידעה לומר לשם מי נדרה לשם מי הקדישה - נדרה נדר והקדישה הקדש); וכנגדן בקטנה חולצת (אם הביאה סימנין, ולא אמרינן 'שומא נינהו'; אבל קודם הזמן הזה - קטנה היא, ואין סימניה סימנין, ואינה חולצת ד'איש' כתוב בפרשה [דברים כה, פסוקים ה,ז,ט], ומקשינן אשה לאיש);

ולמכור (קרקעות) בנכסי אביו (הוי קטן) עד שיהא בן עשרים.

משנה:

קטנה שאמרה "התקבל לי גיטי" - אינו גט עד שיגיע גט לידה, לפיכך אם רצה הבעל לחזור (קודם שיגיע גט לידה) – יחזור, שאין קטן עושה שליח; ואם אמר לו אביה "צא והתקבל לבתי גיטה" אם רצה לחזור - לא יחזור.

האומר "תן גט זה לאשתי במקום פלוני", ונתנו לה במקום אחר – פסול (דאין רצונו שיעליזו עליו שם, וקפידא היא);

"הרי היא במקום פלוני" (אינו אלא כמראה מקום שם תמצאנה) ונתנו לה במקום אחר – כשר.

האשה שאמרה "התקבל לי גיטי במקום פלוני" וקיבלו לה במקום אחר – פסול.

רבי אלעזר מכשיר (טעמא מפרש בגמרא).

"הבא לי גיטי ממקום פלוני" והביאו לה ממקום אחר – כשר.

גמרא:

ורבי אלעזר, מאי שנא רישא דלא פליג (גבי *"תן גט זה לאשתי במקום פלוני"* וקתני *פסול*), ומאי שנא סיפא דפליג?

איהו דמדעתיה מגרש (והדבר תלוי בו) – קפיד (איכא למימר קפידא היא, ו'דוקא' קאמר ליה), (אבל) איהי, דבעל כרחה מתגרשת (מנא ידעה דניחא ליה לבעל למיתביה התם?) - מראה מקום היא לו (הלכך אינה אלא כמראה מקום שם תמצאנו).

משנה:

"הבא לי גיטי" - (אם אשת כהן היא) אוכלת בתרומה עד שיגיע גט לידה;

"התקבל לי גיטי" - אסורה לאכול בתרומה מיד.

"התקבל לי גיטי במקום פלוני" אוכלת בתרומה עד שיגיע גט לאותו מקום (שכך אמרה לו: "לא תהא שלוחי לקבלה אלא שם"; ובגמרא פריך: וגיטא היכי הוי? הואיל וקיבלו במקום אחר - ואפילו כשיגיע שם - והא תנן לעיל פסול!)

רבי אלעזר אוסר מיד (משפירש מאצלה; רבי אלעזר לטעמיה, דמכשיר כשקיבלו במקום אחר, דמראה מקום היא לו, ומשעת קבלה איגרשא לה; לפיכך משעה שפירש מלפניה - אסורה שמא מצאו חוץ לעיר וקיבלו הימנו).

גמרא:

וגיטא מיהא הוי? והאמרת רישא לא הוי גיטא?

לא, צריכא דאמרה ליה "התקבל לי גיטא במתא מחסיא", וזימנין דמשכחת ליה בבבל (כיון דהדר אמרה ליה הכי - מכלל דלא קפדה אי מקבל ליה בדוכתא אחרינא), והכי קאמר ליה (והאי דקבעה ליה עיקר במתא מחסיא): משקל כל היכא דמשכחת ליה שקליה מיניה;

(גיטין סה,ב)

(הכי קאמרה:) גיטא לא הוי (לא תהא שלוחי לקבלה להתגרש אני על ידך) עד דמטית למתא מחסיא (עד דמטית התם).

ורבי אלעזר אוסר מיד:

פשיטא: דהא מראה מקום היא לו (דאמר רבי אלעזר לעיל 'אשה - כיון דלאו בדידה תליא - קביעות מקומה לא הויא קפידא, אלא כמראה מקום)!

לא, צריכא (הא דאיצטריך למיתני '*אוסר מיד*') דאמרה ליה "זיל למזרח", דאיתיה (לבעל) במזרח, וקא אזל (האי שליח) למערב; מהו דתימא (לא תתסר מיד, דהא) במערב הא ליתיה (לבעל, דניחוש דלמא משכח ליה באורחיה בצאתו מן העיר)? קא משמע לן דילמא בהדי דקאזיל מיגס גאיס ביה (פוגע בו) ויהב ליה גיטא.

'*האומר לשלוחו: "ערב לי* (לסוף אלפים של תחום) *בתמרים" ועירב לו בגרוגרות, "בגרוגרות" ועירב לו בתמרים*': תני חדא '*עירובו עירוב*' ותניא אידך '*אין עירובו עירוב*'!?

אמר רבה: לא קשיא: הא רבנן הא רבי אלעזר:

הא רבנן דאמרי 'קפידא' (דאמרי לעיל גבי דידה, אף על גב דלא בדידה תליא, ולא איכפת לה – אמרינן: כל מאי דאמר איניש לשלוחיה - אי שני - לאו שלוחיה הוא, הכיא נמי אין עירובו עירוב), הא רבי אלעזר דאמר 'מראה מקום היא לו' (במידי דליכא פסידא ולא איכפת ליה).

ורב יוסף אמר: הא והא רבנן (ואינהו נמי לא אמור קפידא אלא גבי אשה, דהתם ניחא ליה דתיתזל ולאו בדוכתא אחרינא), (והנך מתנייתא) כאן בשלו (עירובו עירוב, דלא איכפת ליה), כאן (והאי דקתני 'אינו עירוב') בשל חבירו (כגון דיהב ליה חבריה רשות לערובי מתמרים דידיה, ואמר לו האיך לשלוחיה "ערב לי בתמרים דפלוני"; דהכא ודאי קפידא הוא, דבגרוגרות דחבריה לית ליה רשותא).

אמר ליה אביי: ואלא הא דתניא '*האומר לשלוחו: "ערב לי במגדל"* (קא סלקא דעתין "הנח לי עירובי במגדל שבסוף אלפים") *- ועירב לו בשובך, "בשובך" - ועירב לו במגדל*' דתניא חדא '*עירובו עירוב*' ותניא אידך '*אין עירובו עירוב*' - התם מאי 'שלו ושל חבירו' איכא (דמקפיד? מי מקפיד ההוא חבריה אי מנח ליה בהאי או בהאי)?

התם נמי: איכא פירי דמגדל ופירי דשובך ('במגדל' דקתני - לאו לאתנוחיה הוא, אלא "ערב לי מפירות פלוני שיש לו במגדל").

משנה:

האומר "כתבו גט ותנו לאשתי" (לשון בני אדם הוא; כבר החזיקו בו לקרות לספר כריתות אשה 'גט'), "גרשוה" (נמי כבר נהגו לקרות גירושין), "כתבו איגרת ותנו לה" (גם זה לשון הגט, שכותבין בו 'ודן דיהוי ליכי מינאי ספר תירוכין ואיגרת שבוקין') - הרי אלו יכתבו ויתנו;

"פטרוה", "פרנסוה", "עשו לה כנימוס", "עשו לה כראוי" - לא אמר כלום ('*פטרוה*' לא אמר כלום, דדלמא לשון פטור וחובה, להקל מעליה חובות שחייבת; '*פרנסוה*' - כל לשון 'פרנסה' לשון עשיית צרכיה הוא; קונדיי"ר בלע"ז; כמו '*לפרנסה שמין באב*' (כתובות סח,א), וכמו '*מוציאין לפרנסה ואין מוציאין למזונות*' (כתוובת סט,א); הלכך לא ידעינן אי צורכי גט הוא שלא תהא זקוקה ליבם, או צורכי מלבוש וכסות הוא; '*כנימוס*' = כחוק; לא ידעינן אי חק גט, אי חק מזון וכסות, וכן '*כראוי*').

גמרא:

תנו רבנן: '*"שלחוהָ"* (לשון 'ושִלחה מביתו' (דברים כד) נקט האי גברא)*, "שבקוהָ"* (לשון 'אגרת שבוקין')*, "תרכוהָ"* (לשון תרוכין = גירושין) *- הרי אלו יכתבו ויתנו; "פטרוהָ", "פרנסוהָ", "עשו לה כנימוס", "עשו לה כראוי" - לא אמר כלום*'.

תניא: '*רבי נתן אומר: "פַטרוהָ" - דבריו קיימין; "פִיטרוהָ" - לא אמר כלום* (גירסת רש"י הפוכה: רבי נתן אומר: פיטרוה דבריו קיימין: לשון גט פטורין; כך שמעתי; ולי נראה הפוך: פַטרוה - שעל כרחך בלשון צואה הוא, כמו שַלחוה וכמו דַברו שַברו - הוא לשון גט פטורין, שהוא דגש; פיטרוה - שבלשון צוואה הוא רפי, כמו אִמרו, שִלחו מכם (בראשית מב,טז) שִמעו מלכים (שופטים ה,ג) - אף 'פיטרוה' הוא לשון פטור וחובה, דאי לשון פטורין - היה לו להדגיש 'פטרוה').

[והא אנן תנן 'פטרוה לא אמר כלום'?]

אמר רבא: רבי נתן דבבלאה הוא (שבא מבבל, כדאמרינן בבבא בתרא (קלא,א): '*והעזתי פני בנתן הבבלי*'), ודייק בין פיטרוהָ לפטרוהָ (שמספרין פעמים בלשון ארמי ופעמים בלשון עברי, הלכך כי אמר 'פטרוה' - לשון גט פטורין הוא, שהדגיש וסיפר בלשון ארמי; וכי אמר פיטרוה - סיפר בלשון עברי, ואמר לשון פטור וחובה); תנא דידן, דבר ארץ ישראל הוא (וכל סיפורו לשון עברי) - לא דייק (בין פטרוה ובין פיטרוה, ולאו לגט פיטורין איכוון; דפיטורין לשון ארמי, הוא תרגום של שילוח).

איבעיא להו: "הוציאוה" מהו (מי אמרינן לישנא דקרא נקט: 'ויצאה מביתו' (דברים כד,ב)? או דילמא לאו לישנא דקרא הוא, דלא כתיב 'והוציאה מביתו' אלא 'ויצאה' - היא מעצמה)? "עזבוה" מהו (לשון איגרת שיבוקין הוא? או דלמא כיון דלאו לשון עזיבה כתבינן בגט - לאו לישנא דגיטא הוא)? "התירוה" מהו (לשון מותרת לכל אדם הוא? או לשון התרת נדרים או התרת חגורה)? "הניחוה" מהו? "הועילו לה" מהו? "עשו לה כדת" מהו?

פשוט מיהא חדא (מתניתא חדא מהני בעיין:) דתניא: '*"עשו לה כדת", "עשו לה כנימוס", "עשו לה כראוי" - לא אמר כלום*'.

משנה:

בראשונה היו אומרים: היוצא בקולר (ליהרג למלכות) ואמר "כתבו גט לאשתי" - (אף על פי שלא אמר "תנו") הרי אלו יכתבו ויתנו (דאגב פחדיה טריד ולא פריש); חזרו לומר: אף המפרש (לים) והיוצא בשיירא (למדברות); רבי שמעון שזורי אומר: אף המסוכן (חולה).

גמרא:

גניבא - יוצא בקולר הוה; כי הוה קא נפיק - אמר "הבו ארבע מאה זוזי לרבי אבינא מחמרא (מיין שיש לי) דנהר פניא"!

אמר רבי זירא:

(גיטין סו,א)

דרא רבי אבינא לסילתיה (יטעון רבי אבינא סלו על כתיפו למזונותיו להוצאת הדרך) ואזל לגבי דרב הונא רביה (וילך לו אצל רב הונא רבו, כי על פיו ושמועותיו יזכה במתנה בלא קנין), דאמר רב הונא (בפרק 'מי שאחזו' (לקמן עב,ב)): גיטו (דשכיב מרע) כמתנתו: מה מתנתו - אם עמד חוזר, אף גיטו - אם עמד חוזר; (ומינה ילפינן אנן נמי) ומה גיטו: אף על גב דלא פריש, כיון דאמר "כתבו" - אף על גב דלא אמר "תנו" (נותנין, כדתנן במתניתין ביוצא בקולר ובמסוכן), אף מתנתו: כיון דאמר "תנו" אף על גב דלא קנו מיניה.

מתקיף לה רבי אבא: אי מה מתנה ישנה לאחר מיתה - אף גט ישנו לאחר מיתה!

הכי? השתא: בשלמא מתנה איתה לאחר מיתה, אלא גט לאחר מיתה מי איכא (לאחר שמת מי מגרשה? ובשעת מיתה הוזקקה ליבם, ולהא מילתא היכי נדמינהו)?

אלא רבי אבא (לאו הכי אתקיף, אלא) הכי קא קשיא ליה (אדרבי זירא, דאמר 'קנה רבי אבינא להא מתנה דגניבא'): 'מתנת שכיב מרע במקצת' היא (ששייר לעצמו, שלא נתן כל נכסיו), ומתנת שכיב מרע במקצת בעיא קנין (דהכי קיימא לן [בבא בתרא בפרק 'מי שמת' דף קנא,ב]: דכיון ששייר לגרמיה מידי - אינו כמצוה מחמת מיתה, הואיל וחס על פרנסת עצמו, והרי היא כמתנת בריא).

(ופרכינן:) מכלל דרב הונא סבר לא בעיא קנין? והא קיימא לן דבעיא קנין!?

שאני הכא דמְצַוֶּה מחמת מיתה הוא (שהיה יודע שהיוצא בקולר אינו חוזר).

מכלל דרבי אבא סבר מצוה מחמת מיתה בעיא קנין? והא קיימא לן דלא בעי קנין?

אלא רבי אבא - הכי קא קשיא ליה (היכי נקני?): "חמרא" לא קאמר ("הבו ליה חמרא בארבע מאה זוזי"), "דמי חמרא" לא קאמר ("הבו ליה ארבע מאה זוזי מדמי חמרא", דנימא לזבוני חמרא ומיתב ליה) – "מחמרא" קאמר ("זוזי מחמרא" קאמר דניתבו ליה - וכי עושין מעות מיין)?

ואידך?

"מחמרא" (לכך לא פירש לא זו ולא זו:) - כדי לייפות את כחו (שיהא לו כל היין שלו אחריות; שאם אמר "תנו לו יין" - אם החמיץ מן היין מאה חביות היו היורשין אומרים לו "שלך החמיץ"; ואי אמר "דמי חמרא" ומכרו ממנו קצת ואבדו המעות - אומרים לו "אָבדו מעותיך"; הלכך אמר "מחמרא", דמשמע יין ודמיו - שהכל אחריות לו).

שלחו מתם: "מחמרא" - כדי לייפות את כחו.

משנה:

מי שהיה מושלך לבור ואמר "כל השומע את קולו (ופירש שמו ושם עירו) יכתוב גט לאשתו" הרי אלו יכתבו ויתנו.

גמרא:

וליחוש שמא שד הוא?

אמר רב יהודה: כשראו לו דמות אדם.

אינהו נמי אידמויי אידמו (פעמים שעושין עצמם בדמות אדם)?

דחזו ליה בבואה (צל).

אינהו נמי אית להו בבואה?

דחזו ליה בבואה דבבואה.

ודלמא אינהו נמי אית להו?

אמר רבי חנינא: לימדני יונתן בני: בבואה אית להו, בבואה דבבואה לית להו[[2]](#footnote-2).

ודלמא צרה היא (שמתכוונת היא לקלקלה שתנשא בגט זה, ותאסר על בעלה)?

תנא דבי רבי ישמעאל: '*בשעת הסכנה* (כגון זה שמסוכן למות, ואם לא עכשיו אימתי) *- כותבין ונותנין אף על פי שאין מכירין* (אם זהו שפירש שמו)'.

משנה:

הבריא שאמר "כתבו גט לאשתי" - רצה לשחק בה (הואיל ולא אמר "תנו").

מעשה בבריא אחד שאמר "כתבו גט לאשתי" ועלה לראש הגג ונפל ומת. אמר רבן שמעון בן גמליאל: אם מעצמו נפל - הרי זה גט (דדעתו מתחילה היתה לכך, וסופו הוכיח, והוה ליה כמפרש ומסוכן); אם הרוח דחתו - אינו גט.

גמרא:

מעשה לסתור (רישא תנא '*לא אמר כלום*', ואחר כך נתן חילוק בין 'מעצמו נפל' ובין 'דחתו הרוח')? חסורי מיחסרא והכי קתני: אם הוכיח סופו על תחילתו - הרי זה גט; ומעשה נמי בבריא שאמר "כתבו גט לאשתי" ועלה לראש הגג ונפל ומת, ואמר רבן שמעון בן גמליאל: אם מעצמו נפל הרי זה גט, אם הרוח דחתו אינו גט.

ההוא גברא דעל לבי כנישתא, אשכח מקרי ינוקא ובריה דיתבי, ויתיב איניש אחרינא גבייהו, אמר להו: "בי תרי מינייכו נכתבו גיטא לדביתהו"; לסוף שכיב מקרי ינוקא; מי משוו אינשי ברא שליחא במקום אבא (דלא מקפיד בהי מינייהו, ומעיקרא להאי ברא נמי שווייה שליח, ועכשיו שמת האב - יתנו לה הבן הזה וחבירו, שהרי הלך הבעל למדינת הים) או לא?

רב נחמן אמר: לא משוו אינשי ברא שליחא במקום אבא, ורב פפי אמר: משוו אינשי ברא שליחא במקום אבא.

אמר רבא: הילכתא משוו אינשי ברא שליחא במקום אבא.

משנה:

אמר לשנים "תנו גט לאשתי" (אף על גב דלא אמר "כתבו ותנו" - הרי אלו יחתמו בעצמן, ולא יאמרו לעדים אחרים לחתום, דלאו בית דין מנינהו לצוות על אחרים, אלא עדים שווינהו; ובגמרא מפרש על כתב הגט אם יכולין לצוות לסופר אחר לכתוב, או הם עצמם צריכין לכותבו)

(גיטין סו,ב)

[המשך המשנה]

או לשלשה "כתבו גט ותנו לאשתי" - (אף על פי שהן ראויין ליעשות בית דין, כיון דבהדיא אמר להו "כתבו" - לא בית דין שוינהו אלא עדים,) הרי אלו יכתבו ויתנו.

אמר לשלשה "תנו גט לאשתי" (ולא אמר "כתבו") - הרי אלו יאמרו לאחרים (לעדים אחרים) ויכתבו (לכתוב ולחתום וליתן), מפני שעשאן בית דין - דברי רבי מאיר; וזו הלכה העלה רבי חנינא איש אונו מבית האסורין (משמו של רבי עקיבא שנחבש בבית האסורין): מקובל אני באומר לשלשה "תנו גט לאשתי" - שיאמרו לאחרים ויכתבו מפני שעשאן בית דין.

אמר רבי יוסי: נומינו (אמרנו) לשליח (לחנינא שנעשה שליח בהלכה זו, לאומרה בבית המדרש) "אף אנו מקובלין שאפילו אמר לבית דין הגדול שבירושלים "תנו גט לאשתי" - שילמדו ויכתבו ויתנו (אם אינם יודעין לכתוב - ילמדו לכתוב עד שיכתבוהו בעצמן).

אמר לעשרה "כתבו ותנו גט לאשתי" - אחד כותב ושנים חותמין; "כולכם כתובו" - אחד כותב וכולם חותמין; לפיכך אם מת אחד מהן הרי זה גט בטל.

גמרא:

אמר רבי ירמיה בר אבא: שלחו ליה מבי רב לשמואל: ילמדנו רבינו: אמר לשנים "כתבו ותנו גט לאשתי", ואמרו לסופר וכתב וחתמו הן – מהו (הא דקתני מתניתין לכתבו בעצמן - אחתימה קאי, והכא הרי חתמו הן? או דילמא אכתב הגט קאי)?

שלח להו: (אם ניסת בגט זה) תצא (מספק, דמספקא לן אי כשר או לא), והדבר צריך תלמוד (כלומר: אין הדבר הזה ברור לנו, וצריכין אנו ללמוד מן הגדולים ממנו אם כשר הוא או לא).

מאי 'הדבר צריך תלמוד' (מאי מספקא ליה לשמואל בגווה)?

אילימא משום דהוו להו מילי, ומספקא ליה מילי - אי מימסרן לשליח (וכשר, ודברים שנאמר לשליח זה אם יכול למוסרן לשליח אחר), אי לא מימסרן לשליח (ופסול, דהכא מילי בעלמא מסר להו, ואינן חוזרין ונמסרין לסופר; ולא דמי למוסר גט לשלוחו שיכול לחזור ולעשות שליח אחר).

והאמר שמואל: אמר רבי: הלכה כרבי יוסי (דמתניתין) דאמר מילי לא מימסרן לשליח!?

אלא לשמואל הא קא מיבעיא ליה: (מספקא ליה:) האי "כתובו" - אי כתב ידן (חתימתן הוא דקאמר, והרי חתמו הן), אי כתב הגט (והרי לא כתבוהו).

ותיפשוט ליה ממתניתין: '*אמר לשנים "תנו גט לאשתי" או לשלשה "כתבו גט ותנו לאשתי" - הרי אלו יכתבו ויתנו*'?!

היא גופא קא מיבעיא ליה: "כתובו" - כתב ידן הוא? או כתב הגט הוא?

פשיטא דכתב הגט הוא, דקתני סיפא: '*אמר רבי יוסי: נומינו לשליח: אף אנו מקובלין שאפילו אמר לבית דין הגדול שבירושלים "תנו גט לאשתי" - שילמדו ויכתבו ויתנו לה*': אי אמרת בשלמא 'כתב הגט הוא' – שפיר, אלא אי אמרת 'כתב ידן הוא' - מי איכא בי דינא דלא ידעי מחתם חתימת ידייהו?

אין, איכא בי דינא חדתא (שלא למדו לחתום עדיין).

(ופרכינן:) ואי סבירא לן דהאי "כתובו" כתב ידן הוא - הא (אם אמרו לסופר) 'כתב הגט (וכתב) - כשר' (בתמיה)! והאמר שמואל אמר רבי הלכה כרבי יוסי (דמתניתין) דאמר מילי לא מימסרן לשליח? (וכיון דפריש שמואל טעמא דרבי יוסי משום דמילי לא מימסרן לשליח הוא - היאך כשר? הא מילי נינהו?)

(ומשני:) אמרי: אי סבירי לן (ופשיטא לן) ד"כתובו" (דקאמר) - (לא הוי אלא) כתב ידן הוא, (איכא למימר) כתב הגט (מדלא קפיד עליה) נעשה כאומר "אִמרו (לסופר ויכתוב)", (וקא סלקא דעתן:) ומודה רבי יוסי באומר "אִמרוּ".

ומי מודה רבי יוסי באומר "אִמרוּ"? והתנן: '*כתב סופר* (את הגט) *ועד* (וחתם עד אחד) *- כשר*', ואמר רבי ירמיה: (האי 'כתב סופר' דקתני -) 'חתם סופר' שנינו (שאם חתם הסופר בעד, ועד אחר עמו כשר), ואמר רב חסדא: מתניתין מני (דמכשר חתימת סופר בגט)? רבי יוסי היא, דאמר מילי לא מימסרן לשליח; (הלכך: אין אדם חותם בגט אל אם כן שמע מפי הבעל עצמו, לפי שאין השליח רשאי לומר לעדים "חתמו בגט פלוני"; ומשום הכי ליכא למיחש הכא שמא הבעל לא צוה שיחתום, אלא לשלוחו צוה שיאמר לסופר זה לכתוב ולאחרים לחתום, והשליח חשש שמא יתבייש הסופר לומר אין מקבלין אותו בעד, ומתוך חששא זו צוה לסופר לחתום); (ומהכא שמעינן דבאומר "אִמרוּ" - נמי פליג רבי יוסי:) ואי סלקא דעתך 'מודה רבי יוסי באומר "אִמרוּ"' (היכי מכשר חתימת סופר בגט?) נפיק מינה חורבה, דזימנין דאמר להו לשנים

(גיטין סז,א)

"אִמרו לסופר ויכתוב, ולפלוני ופלוני ויחתמו", ומשום כיסופא דסופר חיישי ומחתמי חד מהנך סהדי וסופר בהדייהו, ובעל לא אמר הכי?

כיון דאמר מר (לקמן בשמעתין גבי "אמרו לסופר ויכתוב, ולפלוני ופלוני ויחתמו" -) 'כשר (הגט), ולא תעשה כן בישראל' - לא שכיח (הלכך לא גזרינן).

(ושמואל לית ליה דרבי ירמיה דאמר 'חתם סופר שנינו' אלא 'כתב סופר וחתם עד', כדאמרינן ב'המגרש' (לקמן פו,ב), ולא מוקי לה כרבי יוסי, ולא איירי מתניתין בחתימת סופר כלל; ובין לרבי יוסי ובין לרבי מאיר כשרה החתימה; ושמואל לית ליה דרב חסדא דאמר 'רבי יוסי היא'; וכתב סופר ודברי הכל היא.)

וליחוש דילמא אמר להו לבי תרי "אִמרו לסופר ויכתוב, ואתם חתומו (אתם חתומו, ואמרו לפלוני ויכתוב)" (דבהא אמרינן לקמן 'כשר ותעשה'; ואי מכשרת חתימת סופר בגט -) ואזלי הנך משום כיסופא דסופר, ומחתמי ליה לסופר בהדי חד מינייהו, ובעל לא אמר הכי?

אמרי: הא נמי 'כשר ולא תעשה הוא'.

הניחא למאן דאמר (פלוגתא היא לקמן בשמעתין) 'כשר ולא תעשה', אלא למאן דאמר 'כשר ותעשה' - מאי איכא למימר?

אלא (ודאי) רבי יוסי תרתי אמר (לפסולא: בין שאמר לשלשה "תנו", בין שאמר "אִמרו לפלוני ויכתוב ופלוני ופלוני ויחתמו" פסול, והנך אמוראי דאמרי לקמן 'תעשה ולא תעשה' - אליבא דרבי מאיר פליגי, דלרבי יוסי פסול לגמרי, ואיתא לדרב חסדא, דהא דקתני 'חתם סופר כשר' - רבי יוסי היא, דליכא למיחש שמא שליח צוה ולא בעל), ושמואל (דאמר לעיל 'הדבר צריך תלמוד' דאי "כתובו" - כתב ידו, הא כתב הגט נעשה כאומר אִמרו' וכשר) סבר לה כוותיה בחדא (דאמר שמואל Wהלכה כרבי יוסי היכא דלא אמר 'אמרו') ופליג עליה בחדא (באומר 'אמרו').

גופא אמר שמואל: אמר רבי: הלכה כרבי יוסי דאמר מילי לא מימסרן לשליח.

אמר לפניו רבי שמעון ברבי: מאחר שרבי מאיר וחנינא איש אונו חולקין על רבי יוסי - מה ראה רבי לומר הלכה כרבי יוסי?

אמר לו: שתוק בני, שתוק! לא ראית את רבי יוסי; אילמלי ראיתו - נמוקו עמו (פירושו עמו לתת טעם לכל דבריו, שהיה מיישב את דבריו); דתניא: '*איסי בן יהודה היה מונה שבחן של חכמים:*

*רבי מאיר - חכם וסופר* (כדאמרינן במסכת סוטה (כ,א): 'אמרתי לו "לבלר אני"')*;*

*רבי יהודה - חכם לכשירצה* (כשהיה רוצה להיות מתון ומתיישב בדבריו - היה חכם[[3]](#footnote-3))*;*

*רבי טרפון - גל של אגוזין* (מפרש באבות דרבי נתן (פרק יח): מה גל של אגוזים אדם נוטל אחת מהן והם נקבצות ונופלות זו על זו כולן - כך רבי טרפון: בא תלמיד ושאלו דבר היה מביא לו ראיה מקרא מדרש משנה הלכה ואגדה הכל יחד)*;*

*רבי ישמעאל - חנות מיוזנת* (יינה מוכן בה תמיד, שאין החנוני צריך לומר ללוקחין "המתינו ואביא לכם" - כך נצרך אדם ללמד מפיו - מזומן לו ותלמודו ערוך בפיו)*;*

*רבי עקיבא - אוצר בלום* (כך מפורש באבות דרבי נתן: למה היה רבי עקיבא דומה? - לעני שנטל קופתו ויצא לשדה: מצא שעורים - קצר ונתן בה; מצא חטין - נתן בה; וכן פולים, וכן עדשים; וכשבא לביתו - בירר כל מין ומין לעצמו; כך רבי עקיבא: כשלמד מרבותיו - שמע דבר מקרא מרבותיו, ואחריו הלכה, ואחריו מדרש, ואחריו אגדה; נתן לבו לחזור עליהן ולגורסן עד שהיו סדורין בפיו, ולא אמר "אלמוד מקרא לעצמו מדרש לעצמו"; אבל כשנעשה חכם גדול - עשה כל התורה מטבעות מטבעות: סידר מדרש סיפרי וסיפרא לבדן, ושנאן לעצמן לתלמידיו, והלכות לעצמן ואגדות לעצמן. ונראה בעיני 'אוצר בלום': סגור מסגירות לבדן: מחיצות מחיצות כמו שעושין בתיבות גדולות ליתן חטין מכאן שעורין מכאן עדשים מכאן; כמו 'פיו בלום ורגליו מבולמות' בבכורות (מ,ב) קלושיי"א בלעז)*;*

*רבי יוחנן בן נורי - קופת הרוכלים* (מפרש התם: מה רוכל זה שבא לעיר: שואלין ממנו: "אפרסמון עמך"? אומר "הין"; "פלייטון עמך"? אומר "הין"; "קנמון עמך"? אומר "הין" - כך נצרך אדם לשאול דבר במקרא – משיבו, וכן בגמרא וכן במדרש וכן באגדה; ואין שבח זה דומה לשל רבי עקיבא שנתן לבו תחילה ולמד הכל מבולבל ואח"כ סדרן)*;*

*רבי אלעזר בן עזריה - קופה של בשמים* (דומה לקופת הרוכלין, אלא שהרוכל - מתוך שאומנתו לכך - מרבה מינין יותר, וקושר כל אחד בצרור לבדו להיות מזומן לשואלו)*;*

*משנת רבי אליעזר בן יעקב קב ונקי* (לא לימד הרבה כשאר חבריו, אלא מה שאומר בבית המדרש - נקי הוא, שהלכה כמותו לעולם)*;*

*רבי יוסי - נמוקו עמו;*

*רבי שמעון - טוחן הרבה* (שנה הרבה) *ומוציא קימעא* (מפרש ליה):

תנא: '*משכח קימעא* (מתלמודו)*, ומה שמוציא אינו מוציא אלא סובין* (מה ששכח מתלמודו לא שכח אלא דברים שלא נראו שהלכה כמותן)*; וכן אמר רבי שמעון לתלמידיו: בניי! שנו מדותי* (למדו תורתי) *שמדותי תרומות מתרומות מידותיו של רבי עקיבא* (בחרתים ותרמתים מתוך עקרי משניותיו של רבי עקיבא, והיינו ברירה אחר ברירה).

גופא: אמר לשנים "אִמרוּ לסופר ויכתוב, ולפלוני ופלוני ויחתמו" - אמר רב הונא אמר רב: כשר - ולא תעשה זאת בישראל.

אמר ליה עולא לרב נחמן, ואמרי לה רב נחמן לעולא: מאחר דכשר אמאי 'לא תעשה זאת בישראל'?

אמר ליה: חיישינן שמא תשכור עדים (לכך, שיאמרו בשם בעלה לסופר לכתוב ולעדים לחתום).

ומי חיישינן? והתניא: '*עדים החתומין על שדה מקח, ועל גט אשה - לא חשו חכמים לדבר זה* (מאחר שמכירין חתימתן - לא חשו לומר שקר חתמו)'?

מעשה לא עבדי (שיחתמו שקר או יעידו שקר), דבורא קאמרי (אומר לאחרים לעשות והאחרים סבורים שהבעל ציוה).

אמר לשנים "אִמרוּ לסופר ויכתוב, ואתם חתומו" (דליכא למיחש שמא תשכור, כיון דאין חותמין אלא אם כן שמעו מפי הבעל עצמו): רב חסדא אמר: 'כשר - ולא תעשה' (גזירה הא אטו הא), רבה בר בר חנה אמר: 'כשר ותעשה'; רב נחמן אמר: 'כשר - ולא תעשה', רב ששת אמר: 'כשר ותעשה'; רבה אמר: 'כשר - ולא תעשה', רב יוסף אמר: 'כשר ותעשה'

(גיטין סז,ב)

ואיכא דאפיך להו (לרבה ורב יוסף).

אמר לעשרה כתבו גט [אמר לעשרה "כתבו ותנו גט לאשתי" - אחד כותב ושנים חותמין; "כולכם כתובו" - אחד כותב וכולם חותמין; לפיכך אם מת אחד מהן הרי זה גט בטל]:

תנו רבנן: '*אמר לעשרה "כתבו גט ותנו לאשתי" - אחד כותב על ידי* (בשביל) *כולם; "כולכם כתובו" - אחד כותב במעמד כולם; "הוליכו גט לאשתי" - אחד מוליך על ידי (בשביל) כולם; "כולכם הוליכו" - אחד מוליך במעמד כולם* (כולן ילכו עמו)'.

איבעיא להו: מנה אותן מהו (אם לא אמר "כולכם" אבל מנאן א' ב' ג' ד', ואמר "כתבו גט לאשתי" מהו? מדמננהו - לכולהו הנך מנויין איכוון? או דלמא כיון דלא אמר להו "כולכם המנויין כתבו" לא בעינן כולם)?

רב הונא אמר: 'מנה' אינו כ"כולכם"; רבי יוחנן משום רבי אלעזר דמן רומה אמר: 'מנה' הרי הוא כ"כולכם".

אמר רב פפא: ולא פליגי: הא דמנה כולהו, והא דמנה מקצתייהו.

אמרי לה להאי גיסא (מנה כולהו אכולהו – קפיד, מנה מקצתייהו - לא קפיד אלא אמנויין: השנים מהני מנויין חִתמוּ, למעוטי השאר שלא נמנו אתא, ולא לכל הני מנויין איכוין שיחתמו כולם; כיון דלא מנה לכולהו הוברר שטורח הדבר עליו, וחדל לו מדעתו הראשונה, ואפילו המנויין אינם צריכין לחתום אלא מקצתן) ואמרי לה להאי גיסא (מנה מקצתן - גלי דעתיה דאהני קפיד, וצריכין כולן המנויין לחתום; מנה כולן - כיון דלא אמר "כולכם" - לא הקפיד אלא לומר בפני מנין זה, ולא שיחתמו כולם).

אתקין רב יהודה בגיטא ד"כולכם" (בגט שאדם אומר במעמד רבים, ויש לחוש שמא יאמר "לכולכם איכוין", ולא יחתמו כולם ונמצא גט בטל התקין שיהו כותבין בו): "(כך אמר לנו פלוני:) כתובו - או כולכון ("כולכון" - אחד כותב במעמד כולם) או כל חד וחד מינכון; "חתומו" - או כולכון או כל תרי מינכון (אפילו אין חביריו עמו); "אובילו (הוליכו)" - או כולכון או כל חד וחד מינכון.

אמר רבא: זימנין דגאיז ליה לדיבוריה, ואמר "כולכון" ולא אמר "כל חד מינכון" ואתי לאיפסולי (שמא לא יהא אחד מהן במעמד כתיבתו או לא יחתמו כולן)!

אלא אמר רבא: "כתובו - כל חד מינכון, חתומו - כל תרי מינכון, אובילו - כל חד מינכון.

הדרן עלך האומר

1. נראה לי שהדרישה שלאחר השליחות יהיה מצב ש'עשה שליח שליחותו' - היא מסורת שאין בה מחלוקת, ולא ידוע לגבי איזו הלכה נאמרה; ורב חשב לקיים הלכה זו במקרה הראשון שכאן נאמר, ורבה גם משתדל לקיים מסורת זאת - במקרה השני, אך רב נחמן אינו משתדל לקיים את המסורת הזאת. הבטוי 'עשה שליח שליחותו' אינו מופיע בתלמוד או בתוספתא, אלא הבטוי 'חזרה שליחות'. [↑](#footnote-ref-1)
2. מהו בבואה דבבואה? הרי צל אינו מטיל צל?

אפשרות אחת: סביב לצל יש אזור של טשטוש הצל, כי אין לצל גבול חד; איזור זה נקרא בבואה דבבואה.

פירוש שני: בבואה דבבואה – במראה או במשטח נחושת מוברקת היטב שמשמש כמראה. [↑](#footnote-ref-2)
3. ובדרך כלל לא היה חכם? אולי "חכם" – כלומר ראוי לעמוד בראש הישיבה, כרבי מאיר שהיה חכם – הוריות יג,ב: רבי מאיר חכם, רבי נתן אב בית דין; או כמו שמביא המהרש"א בשפ הערוך: לכשיפתח פיו הוא ראש המדברים; ובאבות דרבי נתן לא גרסינן אלא 'רבי יהודה חכם' ולא גרסינן 'לכשירצה'. [↑](#footnote-ref-3)